**ԱՄՓՈՓԱԹԵՐԹ**

**«ԲՆԱԿԵԼԻ ՏԱՐԱԾՔՆԵՐ ՆՎԻՐԵԼՈՒ ՄԱՍԻՆ»  ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. ՀՀ ֆինանսների նախարարություն
 | 16.03.2023թ. |
| N01/9-1/4899-2023 |
| Նախագծի վերաբերյալ առարկություններ և առաջարկություններ չկան: | Ընդունվել է: |
| 2. ՀՀ քաղաքաշինության կոմիտե | 14.03.2023թ. |
|  N01/13/2825-2023 |
| Առաջարկվել է Նախագծի հավելվածի «Հողամասը» սյունակում կատարված նշումները համապատասխանեցնել նախագծի 1-ին կետի դրույթներին` «ընդհանուր բաժնային սեփականության իրավունքով՝ հավասար բաժիններով», բառերը փոխարինել «ընդհանուր բաժնային սեփականության իրավունքով՝ համապատասխան բաժնեմասերով» բառերով: | Ընդունվել է: Կատարվել է համապատասխան փոփոխություն: |
| ՀՀ քաղաքաշինության կոմիտեի կողմից իրականացված ծրագրերի շրջանակներում Նախագծի հավելվածում նշված անձանց բնակարան (բնակելի տուն) չի հատկացվել: | Ընդունվել է: |
| 3. ՀՀ կադաստրի կոմիտե | 10.03.2023թ. |
|  NՍԹ/3002-2023 |
| Նախագծում և Նախագծին կից ներկայացված հավելվածում բնակավայրերի անվանումները համապատասխանեցնել 2022 թվականի հունիսի 9-ի ««Հայաստանի Հանրապետության վարչատարածքային բաժանման մասին» օրենքում փոփոխություններ կատարելու մասին» ՀՀ օրենքին (ՀՕ-266-Ն)՝ Ճոճկան գյուղը ընդգրկվել է Ալավերդի համայնքի կազմում և 2021թ. սեպտեմբերի 24-ին ընդունված ««Հայաստանի Հանրապետության վարչատարածքային բաժանման մասին» օրենքում փոփոխություններ կատարելու մասին» ՀՀ օրենքին (ՀՕ-328-Ն)՝ Հակո գյուղը ընդգրկվել է Արևուտ համայնքի կազմում:Նախագծի հավելվածի 5-րդ, 6-րդ և 7-րդ կետերում «Ախթալա համայնք» բառերը փոխարինել «Ալավերդի համայնք» բառերով, իսկ 8-րդ կետում «Արագածոտնի մարզ,» բառերից հետո լրացնել «Արևուտ համայնք,» բառերը: | Ընդունվել է: Կատարվել է համապատասխան փոփոխություն: |
| Նախագծի հավելվածում ներկայացված աղյուսակի 6-րդ տողում նշված ՀՀ, Լոռու մարզ, Ախթալա համայնք, գյուղ Ճոճկան, 6-րդ փողոց, 39 շենք, բնակարան 3 հասցեում գտնվող 88.4 քմ. մակերեսով բնակարանի նկատմամբ գրանցված է այլ անձանց՝ Ռուբեն Մելիքսեթյանի (1/3), Արտակ Մելիքսեթյանի (1/2) և Սմբատ Մելիքսեթյանի (1/6) ընդհանուր բաժնային սեփականության իրավունքը (անշարժ գույքի նկատմամբ իրավունքների պետական գրանցման N 06112019-06-0015 վկայական): | Ընդունվել է: Նախագծի հավելվածում ներկայացված աղյուսակի 6-րդ տողում նշված՝ Սվետլանա Ղումաշյանի ընտանիքի կողմից զբաղեցրած բնակելի տարածքի հասցեն հստակեցվել է՝ Լոռու մարզ, Ախթալա համայնք, գյուղ Ճոճկան, 6-րդ փողոց, 39 շենք, բնակարան 2: Փաստաթղթերը ներկայացվել են ճշտված հասցեով: Նախագծում կատարվել է համապատասխան փոփոխություն: |
| 4. Արագածոտնի մարզպետարան | 21.02.2023թ. |
|  N01/5.1/00839-2023 |
| Նախագծի վերաբերյալ դիտողություններ և առաջարկություններ չկան: | Ընդունվել է:  |
| 5. Լոռու մարզպետարան | 22.02.2023թ. |
|  N01/111.5/01268-2023 |
| Նախագծի վերաբերյալ դիտողություններ և առաջարկություններ չկան: | Ընդունվել է:  |
| 6. ՀՀ վարչապետի աշխատակազմի իրավաբանական վարչության եզրակացություն | 12.04.2022թ. |
| N02/16.32/12487-2023 |
| Նախագծի 3-րդ կետով նախատեսվում է, որ (…) ցանկով նշված մակերեսների տարբերություններ առաջանալու դեպքում՝ հիմք ընդունել նշված հասցեների սահմանված կարգով գրանցված համապատասխան վկայականի հատակագծի մակերեսը՝ մինչև 3% թույլատրելի շեղումով, մինչդեռ, «Պետական մարմիններին ամրացված՝ բնակելի տարածքների նվիրատվության կարգը հաստատելու մասին» ՀՀ կառավարության 2011 թվականի մարտի 24-ի N 305-Ն որոշման հավելված N 1-ով հաստատված կարգի 6-րդ կետով մինչև 3% թույլատրելի շեղման պահանջ նախատեսված չէ: | Չի ընդունվել:Պարզաբանում. նշված պահանջի հստակեցումը պայմանավորված է եղել այն հանգամանքով, որ մինչ բնակելի տարածքներ նվիրելու մասին ՀՀ կառավարության որոշման նախագիծ շրջանառելը տարածքները հստակ չափագրվում են, համապատասխան մակերեսները տրամադրվում են բնակելի տարածքների վերադաս մարմինների կողմից, իսկ ՀՀ կառավարության կողմից որոշումն (այսուհետ՝ Որոշում) ընդունելուց հետո բնակելի տարածքների բնակիչների հետ պայմանագրեր կնքելիս՝ առանձին բնակելի տարածքների հատակագծերը ներկայացվում են բնակիչների կողմից, ընդ որում շատ դեպքերում Որոշումն ուժի մեջ մտնելուց որոշակի ժամանակ անց (կապված վերջիններիս ֆինանսական դրության հետ) կարող են առաջանալ 1-2 քմ մակերեսների տարբերություններ, տարբերություններ կարող են առաջանալ նաև տարածքների մնացորդի չափագրման դեպքում, որի արդյունքում նոտարական գրասենյակները պայմանագրերը չեն վավերացնում և անհրաժեշտություն է առաջանում Որոշումների մեջ կատարել՝ մակերեսների մասով փոփոխություններ: Կառավարությանը լրացուցիչ նախագծերով չծանրաբեռնելու, ինչպես նաև նվիրառուների վրա լրացուցիչ ֆինանսական բեռ չդնելու (հաշվի առնելով վերջիններիս կողմից մի քանի անգամ անշարժ գույքի միավորի վերաբերյալ միասնական տեղեկանք ներկայացնելու հանգամանքը) նպատակով, ինչպես նաև գրանցման և չափագրման կազմակերպման համապատասխան լիազորություններով օժտված ստորաբաժանման հետ քննարկման արդյունքում բնակելի տարածքների նվիրատվության և սեփականաշնորհման վերաբերյալ նախագծերը նախատեսվել էր ներկայացնել՝ (…) *ցանկով նշված մակերեսների տարբերություններ առաջանալու դեպքում՝ հիմք ընդունել նշված հասցեների սահմանված կարգով գրանցված համապատասխան վկայականի հատակագծի մակերեսը՝ 1-3% թույլատրելի շեղումով* արտահայտությամբ:Ֆինանսատնտեսական նախարարական կոմիտեի 2022 թվականի դեկտեմբերի 20-ի նիստում առաջարկվել էր *«1-3% թույլատրելի շեղումով» արտահայտությունը փոխարինել «մինչև 3% թույլատրելի շեղումով» արտահայտությամբ*: Նախագիծը լրամշակվել էր, ՀՀ կառավարության կողմից ընդունվել էր, որից հետո նախապատրաստվող նախագծերում ներառվել են նշված ձևակերպմամբ: Միաժամանակ հայտնում ենք, որ նախագծերը համաձայնեցվում են նաև Կադաստրի կոմիտեի հետ: |